Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 769/09/5507	Námestovo, 30.10.2012
EEČ : 2-41-101-2012

U Z N E S E N I E

Trestná vec:	obvinený XXXXX 
Prečin:	Prevádzačstvo podľa § 355 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	
	dňa 28. 10. 2009 v čase okolo 18.00 hodine umožnil pri záchytnom tábore Debak pri Varšave v Poľskej republike ako vodič nastúpiť do vozidla značky Toyota Yaris, poľského evidenčného čísla XXXXX a do bližšie nezisteného vozidla taxi služby ktoré viedol doposiaľ nezistený vodič, osobám ruskej štátnej príslušnosti, čečenskej národnosti, ktoré sú žiadateľmi o azyl v Poľskej republike a to XXXXX, narodená XXXXX, XXXXX, narodený XXXXX, XXXXX XXXXX, narodený XXXXX, XXXXX, narodený XXXXX, XXXXX XXXXX, narodená XXXXX, XXXXX, narodený XXXXX, XXXXX, narodený XXXXX, XXXXX, narodený XXXXX XXXXX, všetci bytom obec XXXXX, ulica XXXXX číslo XXXXX, XXXXX rajon, Ruská federácia - Čečenská republika a tiež neskôr v čase okolo 21.00 hodine na bližšie nezistenom benzínovom čerpadle na ceste medzi Varšavou a Krakovom umožnil nastúpiť ďalšej osobe ruskej štátnej príslušnosti, čečenskej národnosti, žiadateľke o azyl v Poľskej republike a to XXXXX, narodená XXXXX, bytom XXXXX XXXXX, ulica XXXXX, Ruská federácia, Čečenská republika, v úmysle previesť tieto osoby bezotplatne uvedenými vozidlami cez územie Slovenskej republiky do mesta Viedeň na územie Rakúskej republiky, kde hneď po prechode hraníc medzi Poľskou republikou a Slovenskou republikou na medzinárodnej ceste E 77 pred mestom Trstená na území Slovenskej republiky bolo vozidlo Toyota Yaris dňa 29. 10. 2009 v čase o 01.00 hodine aj s osádkou zaistené hliadkou mobilnej jednotky policajného zboru, Riaditeľstva cudzineckej polície Banská Bystrica, pričom vodič druhého presne nezisteného vozidla v blízkosti hranice na poľskej strane cesty E 77 keď sa dozvedel, že vozidlo Toyota Yaris bolo zastavené políciou, vysadil ním vedené osoby a z miesta ušiel, 
lebo je trestné stíhanie neprípustné podľa § 9 odsek 1 písmeno g

Odôvodnenie:

Vyšetrovateľ Úradu hraničnej a cudzineckej polície, Národnej jednotky boja proti nelegálnej migrácii v Banskej Bystrici  vykonával pod číslom XXXXX vyšetrovanie v trestnej veci obvineného XXXXX,  narodeného XXXXX XXXXX, pre prečin  prevádzačstva podľa § 355 odsek 1 Trestného zákona, ktorého sa mal dopustiť na tom skutkovom základe, ako je to popísané vo výrokovej  časti tohto uznesenia.

Vzhľadom na skutočnosť, že obvinený XXXXX sa zdržiava v Poľskej republike, kde má povolený pobyt,  bolo uznesením vyšetrovateľa  Úradu hraničnej a cudzineckej polície Ministerstva vnútra Slovenskej republiky spisová značka XXXXX zo dňa 19. 02. 2010, trestné stíhanie obvineného  XXXXX XXXXX, narodený XXXXX prerušené podľa § 228 odsek 2 písmeno a/ Trestného poriadku.

Trestné stíhanie obvineného pre skutok, ktorého sa dopustil dňa 28. 10. 2009 na území Slovenskej republiky bolo odovzdané, na ďalší postup, orgánom činným v trestnom konaní Poľskej republiky. 

XXXXX súdu v Nowom Targu  spisová značka XXXXX zo dňa 18. 05. 2012 bol obvinený XXXXX, za tento skutok, odsúdený.

Podľa § 215 odsek 1  písmeno d/ Trestného poriadku prokurátor zastaví trestné stíhanie, ak  je trestné stíhanie neprípustné podľa § 9 odsek  1 písmeno g/ Trestného poriadku.

Podľa § 9 odsek 1 písmeno g/  Trestného poriadku  trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak  tak ustanovuje medzinárodná zmluva. 

Podľa článku 63 Zmluvy medzi bývalou Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach podpísanej dňa 21. 12. vo Varšave,  po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok. 

Vzhľadom  na skutočnosť, že obvinený XXXXX bol za skutok, pre ktorý bolo proti nemu,  na území Slovenskej republiky, vedené trestné stíhanie,  uznaný za vinného rozhodnutím Okresného súdu v  Nowom Targu  spisová značka XXXXX zo dňa 18. 05. 2012  ako aj s pokazom  na uvedenú medzinárodnú zmluvu, je trestné stíhanie  obvineného  XXXXX, narodený XXXXX, v zmysle ustanovenia § 9 odsek 1 písmeno g/ Trestného poriadku, neprípustné. 

	Na základe uvedených skutočností a citovaných zákonných ustanovení som rozhodol tak, ako je to uvedené vo výrokovej časti tohto uznesenia. 
Poučenie:

Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Kocúr
prokurátor